Publication: Magyar Közlöny
Issue: MK-2002-1 (Year: 2002, Number: 1)
Era: 1990-2004
Section: 1. § A büntetõeljárásról szóló 1998. évi XIX. törvény
Paragraph Index: 305

(4) A házkutatást rendszerint az érintett jelenlétében kell elvégezni, a megkezdése elõtt közölni kell vele a házkutatást elrendelõ határozatot, és — ha a házkutatás meghatározott, illetõleg ismert bizonyítási eszköz vagy elkobozható dolog, illetõleg személy megtalálására irányul — fel kell õt szólítani, hogy a keresett dolgot adja elõ, a számítástechnikai rendszeren vagy adathordozón tárolt adatot tegye hozzáférhetõvé, illetõleg a személyt adja át. Ha az érintett a felszólításra a keresett dolgot elõadja, a számítástechnikai rendszeren vagy adathordozón tárolt adatot hozzáférhetõvé teszi, illetõleg a keresett személyt átadja, a házkutatás nem folytatható, kivéve, ha gyanú merül fel arra, hogy a házkutatás során más bizonyítási eszköz, elkobozható vagy vagyonelkobzás alá esõ dolog is fellelhetõ.

Source: https://magyarkozlony.hu/hivatalos-lapok/ed0f8209eb4c97f5349cf15d6d1919608331d4a9/dokumentumok/c42fa5bc19d6cbc16b6642e06e4491db4f1f424b/letoltes